De er flerårige urter med jordstengel. Det er tre blader ved basis av stengelen og to motsatte, eller en sjelden gang spredte, blader lenger opp på stengelen. De gulgrønne blomstene sitter i endestilte, akslignende kvaster. Frukten er bæraktig. Moskusurt er sirkumpolart utbredt på den nordlige halvkule og finnes også i Norge. De andre én eller to artene vokser bare i Kina.